Suid-Afrikaners moet verstandig bestee en spaar - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Suid-Afrikaners moet verstandig bestee en spaar
Suid-Afrikaners moet verstandig bestee en spaar
Dit is Nasionale Spaarmaand en daar is geen beter tyd vir Suid-Afrikaners om die belangrikheid van spaar te oorweeg nie. Ekonomiese druk, stygende inflasie en hoër kostes verbonde aan skuld sal voortgaan om die werklike koopkrag van verbruikers te erodeer, wat die alreeds weerlose verbruiker nader aan die afgrond stoot.
"Dit is veral belangrik, veral wanneer tye moeilik is, vir Suid-Afrikaners om kontantreserwes op te bou, sodat wanneer 'n onverwagte uitgawe opduik daar genoeg spaargeld beskikbaar is om te kan gebruik. Om 'n buffer in plek te hê sal die behoefte verlig om meer te leen en uiteindelik help om die skuldsiklus te breek," sê Lezanne Human, HUB van FNB Spaar, Beleggings en Fidusiêre Dienste.
Terwyl dag-tot-dag uitgawes vermeerder wat mag bydra tot 'n hoër koste in diensskuld, mag Suid-Afrikaners voel dat hulle in 'n finansiële hoek gedruk word, met niks oor om te spaar nie. Daar is geen beter tyd as nou nie om terug te staan en jou finansiële posisie te hersien nie.
Begin deur 'n omvattende begroting op te stel; sluit jou inkomste in, wat jy skuld en jou uitgawes – spaargeld behoort ook deel van jou persoonlike begroting uit te maak. Dit sal jou 'n duidelike prentjie gee van waar jy op alledaagse besteding kan snoei, watter skuld jy eerste moet begin afbetaal en hoeveel jy maandeliks by jou spaargeld kan voeg.
Wat meer is, rentekoerse op kontantbesparings en beleggingsrekenings is tans hoog. "Nie net vermeerder die opbrengste op dieselfde kapitaal wat geïnvesteer is nie, maar as daardie opbrengste her-investeer word saam met die kapitaal, vermeerder die saamgestelde rente beduidend," sê Human.